बदायूं। जनता की सुरक्षा के लिए जिम्मेदार पुलिसवालों को अपनी सुरक्षा करना ही मुश्किल दिख रहा है। कई चौकियाें की हालत देखकर इसका आसानी से अंदाजा लगाया जा सकता है, अधिकांश के भवन खस्ताहाल हैं। ऐसे में आने वाले दिनों में जब बारिश होगी तब तो पुलिसकर्मी चौकी के बजाय बाहर ही भागते नजर आएंगे। यहां तक कि कुछ चौकियां खंडहरों में तब्दील हो चुकी हैं। खस्ताहाल चौकियों के भवन गिरने और बैठने की समुचित व्यवस्था न होने के चलते यहां तैनात दरोगा और सिपाही भी यहां बैठने से कतराते हैं। अधिकारियों का कहना है कि चौकियों की जीर्णोद्धार के लिए फिलहाल प्रस्ताव भेजा गया है लेकिन धन नहीं मिला।